{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - e-Savjetovanje s javnošću za Poziv na dostavu projektnih prijedloga za dodjelu bespovratnih sredstava za Ulaganje C1.5 R4.I1 – Infrastrukturno opremanje posrednika u lancu doniranja hrane i banke hrane"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Emanuel Starčević","UPUTE ZA PRIJAVITELJE","Poštovani, imamo OPG Starčević koji se bavi uzgojem najugroženije autohtone sorte Turopoljske svinje te imamo dogovor s lancem trgovina ekološke hrane od kojih svaki radni dan prikupljamo njihovu hranu za ljude koja je u otpisu (zbog raznih razloga više nije za ljude ali je za naše svinje izvrsna). Dakle radi se o hrani koja više nije za ljude dovoljno zdravstveno ili izgledom primjerena ali ju naše svinje jedu već par godina bez ikakvih zdravstvenih problema. Molimo Vas da nas imate u vidu s ovim zakonom, projektom jer po našem iskustvu možemo napraviti model i za druge svinjogojce i trgovačke lance. Da se razumijemo ne pričamo o ostacima hrane nego o namirnicama kojima je istekao rok trajanja  i sl. Što se tiče ostataka hrane iz škola i drugih masovnih kuhinja  smatram da bi bilo dobro razmisliti o modelima povezivanja s azilima za pse. Lp Emanuel Starčević , emanuel.starcevic@gmail.com","Primljeno na znanje","Ovdje je riječ o sufinanciranju projekata infrastrukturnog opremanja posrednika u lancu doniranja hrane. Kad je riječ o infrastrukturnom opremanju posrednika u doniranju hrane za životinje, u Vašem slučaju \"bivše hrane“, ističemo da isto nije predmet ovog javnog poziva, koji je otvoren za komentare javnosti. Međutim, primamo na znanje informacije za ovu vrijednu inicijativu."]
[2,"Udruga MoSt","1.5. Financijska alokacija,\n1.5.1. Bespovratna sredstva za infrastrukturno opremanje posrednika u lancu doniranja hrane","Poštovani, \nkao i u prethodnom natječaju smatramo kako su predviđeni iznosi mali i primarni su razloga zašto se neki posrednici u lancu doniranja hrane nisu prijavili na natječaj, poput naše organizacije. Broj, do 299 krajnjih primatelja nije zanemariv, a predviđeni maksimalni iznos je nedovoljan za bilo kakvo ozbiljnije infrastrukturno ulaganje. Ovako postavljenim uvjetima natječaja posrednici nemaju mogućnost npr. nabavke vozila bez kojeg posrednici ne mogu funkcionirati, bez obzira radilo se o 299 ili više od 1000 krajnjih korisnika. Dugogodišnje iskustvo  pokazalo nam je kako su adekvatan prostor i adekvatno vozilo infrastrukturno najvažniji u provedbi aktivnosti doniranja hrane. Ovakvim uvjetima manje organizacije u sustavu doniranja hrane nemaju mogućnost unapređenja infrastrukture a samim tim i mogućnost povećanja broja krajnjih primatelja.","Nije prihvaćen","S obzirom na ukupni iznos bespovratnih sredstava predviđenih za provedbu Ulaganja  C1.5 R4.I1, kao i preostali iznos za ovaj drugi poziv, maksimalni iznos bespovratnih sredstava koji se može dodijeliti za financiranje prihvatljivih troškova po pojedinom projektu/korisniku proporcionalan je broju krajnjih primatelja o kojima korisnik skrbi, a  kako bi se svim registriranim posrednicima u lancu doniranja hrane, omogućila prijava i infrastrukturno opremanje.  \nPrema prethodnim analizama definirane su 3 grupe iznosa koji se mogu dodijeliti proporcionalno broja krajnjih primatelja i one su zadržane i u ovom drugom pozivu."]
[3,"DRINKA SOPTA","2.1. Prihvatljivost prijavitelja,\n2.1.2. Prihvatljivost prijavitelja za dodjelu bespovratnih sredstava za banku hrane","Molimo da se za banku hrane razmotri mogućnost minimalnog roka trajanja od 1 godine od upisa u Registar posrednika u lancu doniranja hrane u odnosu na predložene 3 godine.","Nije prihvaćen","Procijenjeno je da je određeno iskustvo u posredovanju doniranjem hrane relevantno za buduće banke hrane.  Isti uvjeti za prihvatljivost prijavitelja za dodjelu bespovratnih sredstava za banku hrane bili su propisani i u prvom Pozivu na dostavu projektnih prijedloga za dodjelu bespovratnih sredstava za Ulaganje C1.5 R4.I1 – Infrastrukturno opremanje posrednika u lancu doniranja hrane i banke hrane iz 2022. godine te su zadržani isti uvjeti za potencijalne prijavitelje za preostalih 12 županija u kojima na prvom pozivu nije bilo prijava."]